Document ID: /roh_data/filtered/swiss_laws_in_ROH.jsonl.gz/373

912.010

Ordinaziun davart la producziun da muvel

dals 28-03-2000 (versiun dals 01-01-2008)

sa basond sin l'art. 15 al. 3 e 4 da la constituziun chantunala1) sco er sin l'art. 35 da la lescha per mantegnair e promover l'agricultura2)

relaschada dal cussegl grond ils 28 da mars 20003)

1. Allevament d'animals e promoziun da la producziun da muvel

Egualitad da las schlattainas

Art.  1 1 Las   indicaziuns   davart   las   persunas,   las   funcziuns   e   las   professiuns   en   questa ordinaziun sa refereschan a domaduas schlattainas, uschenavant ch'i na resulta nagut auter or dal senn da questa ordinaziun.

Art.  2 *

…

Cumissiun per la producziun da muvel

Art.  3 1 La regenza fixescha ina cumissiun per la producziun da muvel da maximalmain set commembers e designescha il president. Il temp d'uffizi dal president è limità a quatter onns. Il temp d'uffizi dals commembers da la cumissiun dura maximalmain dudesch onns.

2 Las differentas organisaziuns da producziun da muvel ston vegnir resguardadas commensuradamain.

3 La   cumissiun   per   la   producziun   da   muvel   giuditgescha   las   dumondas   da l'allevament, da la tratga e da la vendita da muvel e fa eventualmain propostas al departament cumpetent.

1) en la nova CC, art. 32 al. 1; DG 110.100 2) DG 910.000 3) M dals 14 da december 1999, 413; PCG 1999/2000, 939 * tabellas da las modificaziuns a la fin dal relasch

1

912.010

Exposiziuns chantunalas

Art.  4 1 La regenza è autorisada d'organisar exposiziuns da muvel e da colliar quellas sche pussaivel cun ina exposiziun agricula generala.

Contribuziuns per exposiziuns

Art.  5 1 Il   chantun   po   pajar   contribuziuns   per   exposiziuns   d'animals   e   preschentaziuns d'animals da muntada regiunala e surregiunala.

Mesiras cumplementaras

Art.  6 1 Per   mesiras   spezialas   che   promovan   l'allevament   u   la   tratga   da   muvel   gross   e muvel manidel sco er da chavals po il chantun prestar contribuziuns.

Fixaziun da las contribuziuns

Art.  7 1 Il cussegl grond fixescha il credit total annual per las contribuziuns en il senn dals artitgels 4 fin 6.

2 La regenza regla ils detagls.

Vendita da muvel

Art.  8 1 Il chantun promova la vendita d'animals da niz e sa participescha a las mesiras da vendita da muvel da la confederaziun.

2 El   po   prestar   contribuziuns   per   survegliar   il   martgà,   per   la   propaganda   e   per mesiras   che   distgargian   il   martgà.   Segns   caracteristics   da   qualitad   pon   vegnir resguards spezialmain.

3 El po surdar la realisaziun da questas mesiras ad in'organisaziun agricula.cula.

Register dals martgads

Art.  9 1 L'uffizi d'agricultura4) fa – suenter avair consultà ils circuls interessads – in register annual dals martgads da muvel da niz e da products agriculs.

2 Suenter   mintga   martgà   registrà   en   il   register   dals   martgads   sto   la   vischnanca annunziar a l'uffizi d'agricultura il dumber dals animals manads al martgà.

2. Disposiziuns transitoricas

Art.  10 *

Art.  11 *

…

…

4) ussa uffizi d'agricultura e da geoinfurmaziun

2

912.010

3. Disposiziuns finalas

Aboliziun dal dretg vertent

Art.  12 1 Per   quel   termin   che   quest'ordinaziun   entra   en   vigur,   vegn   l'ordinaziun   davart l'allevament, la vendita e l'assicuranza da muvel dals 26 da matg 19945) abolida.

Entrada en vigur

Art.  13 1 Questa ordinaziun entra en vigur ensemen cun la revisiun parziala da la lescha per mantegnair e promover l'agricultura6).

5) CUL 1994, 3170 6) 1. da schaner 2001

3

912.010

Tabella da las modificaziuns - tenor conclus

Conclus 28-03-2000 18-04-2007 18-04-2007 18-04-2007

Entrada en vigur 01-01-2001 01-01-2008 01-01-2008 01-01-2008

Element relasch Art. 2 Art. 10 Art. 11

Modificaziun emprima versiun aboliziun aboliziun aboliziun

Publicaziun en la CUL - - - 
4

912.010

Tabella da las modificaziuns - tenor element

Element relasch Art. 2 Art. 10 Art. 11

Conclus 28-03-2000 18-04-2007 18-04-2007 18-04-2007

Entrada en vigur 01-01-2001 01-01-2008 01-01-2008 01-01-2008

Modificaziun emprima versiun aboliziun aboliziun aboliziun

Publicaziun en la CUL - - - 
5